ארבעה סטודנטים לרפואה מאוניברסיטת בן גוריון, יזמו מיזם חדש וייחודי במסגרת התכנית "בוחרים מחר" של הסוכנות היהודית, המקדמת מיזמים חדשים למען באר שבע ותושביה. מטרת המיזם היא העלאת המודעות בנושא המנופאוזה (גיל המעבר) וההתמודדות עמו בקרב נשים.
למיזם חברו מספר גורמים וביניהם, אגף הרווחה והשירותים החברתיים - קידום בריאות והמחלקה לקידום מעמד האישה בעיריית באר שבע, הפקולטה לרפואה באוניברסיטת בן גוריון והמרכז הרפואי האוניברסיטאי סורוקה. במסגרת המיזם תתקיים סדרה של חמישה מפגשים מרתקים בהנחיית מיטב המומחים.
הודות לשיתוף הפעולה שנוצר עם עיריית באר שבע, המיזם קרם עור וגידים ויצא לדרך כבר בחודש אפריל הקרוב.
נשות באר שבע והסביבה, מוזמנות לקחת חלק במיזם, להכיר, ללמוד ולצבור כלים בהתמודדות עם גיל המעבר. המפגשים יתקיימו בימי שני בין השעות 17:30-19:45 , באולם גולדמן בפקולטה לרפואה, אוניברסיטת בן גוריון.
המפגש הראשון- "מנופאוזה- כל מה שרצית לדעת"- יתקיים בתאריך 09/04/2018 בהנחיית ד"ר רות באר- וייזל, רופאה בכירה בחטיבת נשים ומיילדות של מרכז רפואי סורוקה.
המפגש השני- "הזמן לשינוי- אורח חיים בריא"- יתקיים בתאריך 16/04/2018 בהנחיית הגב' ליזה כהן, תזונאית קלינית והגב' דורית שרף- בוסל, מרצה בנושאים של קידום בריאות והתעמלות במעגלי החיים.
המפגש השלישי- "הרגשה טובה ואינטימיות מנצחת"- יתקיים בתאריך 23/04/2018 בהנחיית ד"ר תמר כוסף, פסיכיאטרית וסקסולוגית במרכז הרפואי סורוקה.
המפגש הרביעי- "הייחודיות שבך ופאנל מומחים"- יתקיים בתאריך 30/04/2018 בהנחיית הגב' נדין בוחבוט, מאמנת אישית ובעליו של "מרכז עוצמות" ופאנל מומחים בהנחיית ד"ר אסנת וולפיש וד"ר גדעון קופרניק.
"לסיים בחיוך"- מפגש אחרון, יתקיים בתאריך 07/05/2018- דברי סיכום והופעת סטנד-אפ בכיכובה של דורית הרפז.
עלות ההשתתפות לחמשת המפגשים - 50 ₪. מספר המקומות מוגבל.
הצטרפו לדף הפייסבוק של המיזם – "מנו- פאוור"